גאורגיוס פאפאיאניס

גאורגיוס פאפאיאניס (ביוונית: Γιώργος Παπαγιάννης) הוא כדורסלן יווני המשחק בעמדת הסנטר באנאדולו אפס מליגת העל הטורקית והיורוליג.

 קריירה מקצועית 
 פריסטרי אתונה (2012–2013) 
פאפאיאניס ערך את הופעת הבכורה שלו בקבוצה הבוגרת של פריסטרי אתונה ב-5 בינואר 2012, בגיל 14 בלבד, במשחק ליגת העל היוונית נגד פנאתינאיקוס והפך לשחקן הצעיר ביותר ששיחק אי פעם בליגה היוונית.

 פנאתינאיקוס (2014–2016) 
ב-25 ביוני 2014 חתם פאפאיאניס בפנאתינאיקוס, עם אופציה למעבר למכללות. הוא קיבל הצעות לשחק כדורסל מכללות ב-17 אוניברסיטאות בארצות הברית, בהן אוניברסיטת אורגון, אוניברסיטת המדינה של קרוליינה הצפונית ואוניברסיטת קנטקי, אך ב-8 ביולי 2015 בחר להמשיך לשחק בפנאתינאיקוס.

פאפאיאניס זכה עם קבוצתו ב ב-2015 ו-2016 ושיחק במדיה בשישה משחקים במהלך עונת 2015/2016 ביורוליג. בנוסף, באותה הוא העמיד בליגה היוונית ממוצעים של 6.5 נקודות ו-2.8 ריבאונדים למשחק ב-11.5 דקות למשחק.

 סקרמנטו קינגס (2016–2018) 
ב-23 ביוני נבחר פאפאיאניס במקום ה-13 בדראפט ה-NBA 2016 על ידי פיניקס סאנס, והפך לשחקן היווני שנבחר הכי גבוה בדראפט ה-NBA אי פעם. זכויותיו הועברו לסקרמנטו קינגס בליל הדראפט, והוא שיחק במדיה הקבוצה בליגת הקיץ של ה-NBA. ב-15 ביולי הוא חתם על חוזה הרוקי שלו עם הקינגס. ב-5 בנובמבר הוא ערך את הופעת הבכורה שלו ב-NBA בהפסד 91–117 למילווקי באקס, ורשם 2 נקודות וריבאונד אחד ב-6 דקות מהספסל. ב-18 במרץ 2017 הוא רשם את הדאבל-דאבל הראשון שלו עם 14 נקודות ו-11 ריבאונדים בהפסד 94–110 לאוקלהומה סיטי ת'אנדר. במהלך עונת הרוקי שלו הוא נשלח פעמים רבות לקבוצת ליגת הפיתוח של הקינגס, רינו ביגהורנס.

ב-8 בפברואר 2018 הוא נחתך מהסגל על ידי הקינגס.

 פורטלנד טרייל בלייזרס (2018) 
ב-8 במרץ 2018 חתם פאפאיאניס על חוזה ל-10 ימים עם פורטלנד טרייל בלייזרס. אף על פי שלא שיחק ולו משחק אחד עבור פורטלנד עד תום חוזהו, ב-18 במרץ הוא חתם על חוזה לשנתיים בקבוצה. הוא הופיע במשחק אחד במדי הבלייזרס בעונת , ושוחרר בסיום ליגת הקיץ 2018.

 חזרה לפנאתינאיקוס (2018–2023) 
ב-20 ביולי 2018 חזר פאפאיאניס לפנאתינאיקוס וחתם לשלוש שנים בקבוצה ב-2022, עם עזיבתו של יואניס פאפאפטרו, הוא מונה לקפטן הקבוצה.

 פנרבחצ'ה (2023–2024) 
ב-15 ביולי 2023 חתם פאפאיאניס לשנתיים בפנרבחצ'ה מליגת העל הטורקית בכדורסל והיורוליג, עימה זכה בדאבל של אליפות וגביע.

 מונקו (2024–2025) 
ב-9 ביולי 2024 חתם פאפאיאניס במונקו מליגת העל הצרפתית והיורוליג.

 אנאדולו אפס (2025–הווה) 
ב-16 ביולי 2025 חתם פאפאיאניס לשנתיים עם אופציה לשנה נוספת באנאדולו אפס מליגת העל הטורקית בכדורסל והיורוליג.

 קריירה בנבחרת הלאומית 
ממוזער|פאפאיאניס ביורובאסקט 2017
עם הנבחרות הצעירות של יוון הופיע פאפאיאניס באליפות אירופה בכדורסל עד גיל 16 ב-2012 ו-2013 (מדליית ארד), גביע העולם בכדורסל עד גיל 17 2014, אליפות אירופה בכדורסל עד גיל 18 ב-2014 ו-2015 (זכייה) וגביע העולם בכדורסל עד גיל 19 2015. הוא נבחר לחמישיית הטורניר באליפויות עד גיל 16 ב-2013 ועד גיל 18 ב-2015.

פאפאיאניס זומן לראשונה לנבחרת יוון הבוגרת ב-2017, כששיחק במדיה ביורובאסקט 2017. הוא הופיע במדיה בגביע העולם בכדורסל 2019, ביורובאסקט 2022, בגביע העולם בכדורסל 2023 ובטורניר הכדורסל באולימפיאדת פריז (2024).

 קישורים חיצוניים 

פרופיל, באתר פיב"א החדש
תעודת זהות: יורגוס פאפאיאניס, באתר מכבי תל אביב, 28 במרץ 2022

 הערות שוליים 

קטגוריה:כדורסלנים יוונים
קטגוריה:כדורסלני פריסטרי אתונה
קטגוריה:כדורסלני פנאתינאיקוס
קטגוריה:בחירות דראפט של פיניקס סאנס
קטגוריה:כדורסלני סקרמנטו קינגס
קטגוריה:כדורסלני רינו ביגהורנס
קטגוריה:כדורסלני פורטלנד טרייל בלייזרס
קטגוריה:כדורסלני פנרבחצ'ה
קטגוריה:כדורסלני מונקו
קטגוריה:כדורסלני אנאדולו אפס
קטגוריה:ספורטאים יוונים בצרפת
קטגוריה:יוונים שנולדו ב-1997